Leili Saarse

Leili Saarse (aastani 1966 Leili Ruto, sündinud 23. märtsil 1939 Aasperes Virumaal) on eesti füüsiline geograaf ja geoloog. Leili Saarse on talupidaja tütar. Lõpetas 1957 Rakvere Pedagoogika Kooli, 1962 Tartu Riikliku Ülikooli geograafiaosakonna, 1974 Eesti NSV TA Geoloogia Instituudi aspirantuuri, geoloogia-mineraloogia-kandidaat (1978, Vilniuse Ülikool), väitekiri "Особенности условий залегания, состава и формирования озерно-ледниковых глинистых отложений Южной Эстонии". Oli 1962–1972 "Eesti Tööstusprojekti" ehitusgeoloogia osakonna insener-geoloog, vaneminsener ja geotehnikalabori juhataja, 1972–1980 Geoloogia Instituudi teadur, 1980–1990 vanemteadur, 1990–1996 juhtivteadur ja holotseeni töörühma juhataja, 1996–2005 paleograafia ja keskkonnageoloogia töörühma juhataja, 2005– vanemteadur. 1991–1993 töötas Rootsi Instituudi stipendiaadina lühikest aega Uppsala ja Lundi ülikoolis rahvusvaheliste projektidega. Pidanud loenguid välisülikoolides. 1960. aastal tuli ta esimeseks Eesti NSV meistriks suusaorenteerumises. 1963. aastal võitis esimestel Eesti NSV meistrivõistlustel teateorienteerumises Eesti Tööstusprojekti segavõistkonnas hõbeda. Kergejõustiku Eesti NSV meistrivõistlustel on ta võitnud kaks kuldmedalit ja ühe hõbeda 1 km murdmaajooksus, lisaks kaks hõbedamedalit 800 meetri jooksus ja ühe 3x800 meetri teatejooksus TRÜ naiskonnas. Uurimisvaldkonnad: litoloogia, holotseeni stratigraafia, paleoökoloogia, järvede areng, Balti mere areng, paleokliima, inimmõju keskkonnale. Osalenud mitmes rahvusvahelises uurimisprojektis, saanud uurimistööks välisgrante, sh EÜ grandi No CIPA CT 92-4033; ISF grandi LG 9000 ja LK 9100 ning viis Eesti Teadusfondi granti. Oli üleliiduliste nõupidamiste teadussekretär, ajakirja PACT toimetajaid, 1981–88 Rahvusvahelise Geoloogilise Korrelatsiooniprogrammi (IGCP) projekti Palaeohydrology of the temperate zone NSVL töörühma teadussekretär, projekti Past Global Changes (PAGES) korrespondentliige. Üle 140 teadustrükise, sh 1 monograafia autor ja 2 monograafia kaasautor. 7 kogumiku ja 1 monograafia toimetaja. Peculiarites of sedimentation in the small Estonian lakes. // Lake, mire, and river environments during the last 15000 years. Rotterdam 1988 Classification of lake basins and lacustrine deposits of Estonia. // J. Paleolimnol. 3 (1990) Holocene climatic changes and lake level fluctuations in the European USSR. // Quaternary Studies in Poland 10 (1990) Holocene changes in lake levels as climate proxy in Europe (kaasautorid S. P. Harrison, G. Digerfeldt). // Paläoklimaforschung 6 (1991) Estonia (kaasautor) // Palaeoecological events during the last 15000 years: Regional Syntheses of Palaeoecological Studies of Lakes and Mires in Europe. Chichester 1996 Simulation of the Baltic Sea shorelines in Estonia and neighbouring areas (kaasautorid J. Vassiljev, A. Miidel). // J. Coastal Res 19 (2003) 2 Reflections of pre- and early-agrarian human impact in the pollen diagrams of Estonia (kaasautorid A. Poska, S. Veski). // J. Paleogeogr. Paleoclimatol. Paleoecol. 209 (2004) Eesti teaduse biograafiline leksikon, 3. köide ESBL sporditulemused. Leili Ruto EE 14, 451 Int. Who's Who of Intellectuals. 1999. // Int Biographic Centre. Cambridge England, poeg. 651 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.